Henri Duhau

Henri Duhau "Ithurralde" (Beskoitze, Lapurdi, 1942ko urriaren 9a) lapurtar idazlea da.

Beskoitzen sortua da "Ithurraldea" laborari etxaldean. Laborantzako ikasketak egin zituen Garron (Lekorne). Elkarte edo batasun zenbaitetan lan egin du, bertze batzuetan parte hartu, bere belaunaldiko bertze asko euskaltzale eta abertzale bezala. Bidenabar, artikulu zenbaiten idazle ere izan da, kasik denak euskaraz. Emeki-emeki, joan da liburugintzarat, monografia eta bertze, gogo berari jarraikiz haatik.

1968. urteaz geroztik Senperen bizi da.

“Euskaltzain ohorezko” izendatua izan da Bilbon, 2018ko apirilaren 27an eta agiria eskuratu du urte bereko azaroaren 23an, Donostian, Andres Urrutia Euskaltzainburuaren eskutik.

Biografia 

 "Euskaldun Gazteria" JAC/MRC. 1963: idazkari ibiltari ; 1965: arduradun orokor ; 1967: akitaniako arduradun
 Herriko besten antolatzaile, antzerkilari, Otxalderi omenaldia (1964), Orreaga azkaindarren pastorala Beskoitzen (1964)
 1964: Dantza erakasle eta Oinak-Arin taldean (sortaileetarik)
 1968: Fededunak
 1969: Herri Ekintza
 Senpereko Gure Lurrak (sortzaileetarik). 1971: idazkari ; 1980: elkarteburu
 Senpereko dantzari taldea. 1972: Zirikolatz taldearen sortzaile ; 1979 : elkarteburu
 Euskal Dantzarien Biltzarra. 1976: elkarteburuorde ; 1981: elkarteburu
 1996: Oxtikenea kultura elkartea (sortzaileetarik)

Lanak 
 Artikuluak kazeta eta aldizkarietan : Gazte, Herria, Otoizlari, Dantzariak, Enbata, Ekaina, Berria, Denak Argian… ;
 Euskaltzaleen Biltzarra (batzordean,1964) ;
 Senpereko ikastola (sortzaileetarik, 1971-1974);
 D mailako Euskal irakasle titulua (Euskaltzaindiak emana, 1979) ;
 FR 3 Pays Basque (irrati etxetik hizlari, 1980-1981) ;
 AEK gau eskola (irakasle, alfabetatze maila 1985-1988) ;
 “Herria” astekaria (batzordean, 1983-1991) ;
 “Egunkaria Sortzen” taldean (1990-1992) ;
 “Herritartzen” (Gure Irratian, euskal kurtsoen emaile, 1997-1999).

Liburuak eta argitalpenak 
 Hasian Hasi, Beskoitzeko Euskara (lehena, 155 orrialde,1993) ;
 Euskal aditz batua “entsegu gisa” (83 orrialde, 1996) ;
 Aupa batasuna ! (artikulu bilduma, 228 orrialde, 2000) ;
 Hasian Hasi, Beskoitzeko Euskara (birdena, 407 orrialde, 2002) ;
 Dufau bi anaiak (Elkar, 255 orrialde, 2006) ;
 Saindu batzuen biziaz “Adema-Zaldubi” (Euskaltzaindia, 293 orrialde, 2007) ;
 Artzain beltxaren neurtitzak “Adema-Zaldubi” (Euskaltzaindia, 234 orrialde, 2008) ;
 Kantikak “Adema-Zaldubi” (Euskaltzaindia, 226 orrialde, 2009) ;
 Prediku zenbait “Adema-Zaldubi” (Euskaltzaindia, 260 orrialde, 2009) ;
 Bidegileak “Jean Barbier”, Eusko Jaurlaritza, 28 orrialde, 2009) ;
 Bidegileak “Dominique Dufau” (Eusko Jaurlaritza, 24 orrialde, 2009) ;
 Lapurdiko ihauteria eta mutxikoen pizkundea (211 orrialde, 2010) ;
 Alegiak eta bertze neurtitzak “Adema-Zaldubi” (Euskaltzaindia, 276 orrialde, 2010) ;
 Jabetasun auzi eta hirigintza/ Litige foncier et urbanisation (155 pages, 2011) ;
 Senpereko ikastolaren hastapenak/ Les débuts de l’Ikastola de Saint-Pée (126 orrialde/ 126 pages, 2011) ;
 Bertze prediku batzuk “Adema-Zaldubi” (Euskaltzaindia, 316 orrialde, 2011) ;
 Gaineratekoen bilduma “Adema-Zaldubi” (Euskaltzaindia, 282 orrialde, 2011) ;
 Père Thomas Dassance (recueil d’articles, 114 pages, 2012) ;
 Bahnar deitu Salbaiak [Auteur, Pierre Dourisboure ; itzultzailea, Jean Elissalde “Zerbitzari”] (Euskaltzaindia, 261 orrialde, 2014) ;
 Hortzak izerdi (artikulu bilduma, 266 orrialde, 2015) ;
 'Les Sources Salées de Briscous/ Beskoitzeko Ur Gaziak (258 pages/ 258 orrialde, 2017) ;
 Laborantza. Laborantzatik hobeki bizitzeko Adrien Gachiteguy 2019 ( 267 orr. Euskaltzaindia)

Erreferentziak 

Lapurdiko idazleak
Beskoiztarrak